Input: जवो यस्ते वाजिन्निहितो गुहा यः श्येने परीत्तोऽअचरच्च वाते। तेन नो वाजिन् बलवान् बलेन वाजजिच्च भव समने च पारयिष्णुः। वाजिनो वाजजितो वाजꣳ सरिष्यन्तो बृहस्पतेर्भागमवजिघ्रत॥९॥

Padapatha: जवः।यः।ते।वाजिन्।निहित इति निऽहितः।गुहा।यः।श्येने।परीत्तः।अचरत्।च।वाते।तेन।नः।वाजिन्।बलवानिति बलऽवान्।बलेन।वाजजिदिति वाजऽजित्।च।भव।समने।च।पारयिष्णुः।वाजिनः।वाजजित इति वाजऽजितः।वाजम्।सरिष्यन्तः।बृहस्पतेः।भागम्।अव।जिघ्रत